**המכללה לביטחון לאומי**

**מחזור מ"ח 2020-2021**

צבא הגנה לישראל
מפקדת המכללות 871
המכללה לביטחון לאומי
טל': 03-7607337
פקס: 03-7607467
6 בדצמבר 2020

**צוות 1**

**הנדון: משוב לסמינר וסיור אירופה**

1. ראשית, אין להגיש עבודות בתצורת PDF שמקשה מאד על התיקונים, הנעשים ב"בועות". יש להגיש ב-Word כך שניתן להכניס הערות בטקסט ולתקן את שגיאות הכתיב והאיות הרבות תוך "מעקב אחר שינויים". ראו לכן הערות פרטניות בגוף המסמך ב"בועות".
2. ככלל, העבודה מאד מפורטת, עמוסה בפרטים אישיים ובגרפים לא קריאים, וניתן היה לקצר אותה ולתמצת עיקרי מסקנות באשר לכל סעיף.
3. ניכרות למידה וטעינה עשירה, שאלת המחקר רלוונטית, ויש לגביה התייחסויות מגוונות. כן ניתן להבין בסיכומו של דבר את הסוגייה, את המענה האפשרי ואת שאלת הזיקה לתפוצות המהגרים.
4. הנספחים עשירים בתוכן המשקף את הלמידה.
5. להלן מספר הערות פרטניות, בנוסף לתיקונים בטקסט:
	1. יש לא מעט שגיאות הגהה וניסוח באנגלית. אם יש בצוות דובר אנגלית היה ראוי שיעבור וינקה את הכתוב.
	2. בכל תיאור של פגישה כלולים בפסקה הראשונה קורות החיים של הדמות עימה נפגשתם. זה מיותר בעליל, ניתן לרכז רשימה כנספח אבל לא בגוף העבודה.
	3. יש דמויות עימן נפגשתם שהסתברו כלא רלבנטיות כלל לשאלת המחקר. במקרים כאלה היה צריך להימנע מהפירוט כיון שזה סוטה מהשאלה, והתרומה למסמך אינה מובנת. כך למשל, במקרה של הבישוף שדיבר על יחסי יהודים-סרבים. אין לכך כל קשר לסוגיית בריחת המוחות. כך גם הסיור במכרה, שהיה מעין סיור תיירותי ביום הראשון. אפילו הפגישה עם השגריר המיועד לארה"ב לא קשורה ישירות לשאלת המחקר. וכיצד סוגיית המו"מ על קוסובו קשורה לנושא? זה לא הוסבר.
	4. כל הגרפים והטבלאות אינם קריאים, לא חדים וללא כותרים.
	5. לחלק מהדברים נדרשים סימוכין ונראה על פניו שהם מסתמכים על פגישה או שתיים, שאינן מייצגות. למשל, האמירות על הסטודנטים בעמוד 18 לקראת סוף החלק הראשון - האם נתמכו דבריהם במחקרים/נתונים מתוקפים?
	6. בעמוד 20 בבולט הראשון, תחת סעיף 8 – יש התייחסות לוויקיפדיה כמקור למחקר. זה לא מתאים לרמה כזו של כתיבה.
	7. מה פשר האמירה על "גילוי האמת" בסוף השורה השישית בסעיף 8?
	8. מהלקחים ניתן להסיק שלא נעשו עיבודים במהלך הסיור, זה רושם נכון או מוטעה?
6. לסיכום, העבודה יכולה היתה יכולה להיות קצרה יותר, מנוסחת מדויק ומלווה בכל הנספחים – תוך השמטת קטעי קורות חיים, פגישות לא לגופה של שאלת המחקר וניסוח נכון יותר של הממצאים.

**בברכה,**

**פרופ' יוסי בן ארצי**

**הראש האקדמי**